Document ID: /roh_data/filtered/fineweb-2-filterrobots_roh.jsonl.gz/67692

En l'Engiadin'Ota hai danovamain dà ina reproducziun da ludras. Quai ha l'Uffizi da chatscha e pestga pudì constatar cun ina trapla da fotos. Igl sa tracta da la quarta cumprova en il Grischun. Tuttas derivan dal conturn da Bever.
In tip clandestin
La ludra tutga tar la famiglia da las fiergnas. In mastgel ha in revier da circa 40 km e controlla era pliras femnas. Il pli gugent viva la ludra en auas pli calmas ch'èn ritgas da peschs. Ina ludra masculina po esser enfin 1,30 m gronda ed enfin 12 kilos greva. Ella daventa activa sin il far notg e dorma durant il di.
Or da l'archiv: